Sankt Vincent-søstrene
Sankt Vincent-søstrene er en katolsk søsterorden grundlagt 1633 af Vincent af Paul og Louise de Marillac (1591-1660) og godkendt af pavestolen i 1668.
Sankt Vincent-søstrene, der er en af den katolske kirkes største ordener, helliger sig socialt arbejde for fattige, syge og gamle. Ordenens hovedsæde er i Paris. Fra 1904 til 2006 virkede ordenen i Danmark med forskelligt socialt arbejde.